สวัสดีค่ะ คือดิฉันอายุ28 ผลัดตกจากจักรยานยนต์ กระดูกนิ้วกลางข้างซ้ายเเตกหัก คุณดามอยู่ตอนนี้ เเละนัดไปหาอีกทีวันที่17พ.ย.63 เเต่ดิฉันมีธุระทำให้ต้องเลื่อนไปหาอีก1อาทิตย์ คือ24พ.ย.63 การไปหาช้า1อาทิตน์มีผลเสียต่อการรักษาไหมคะ อาการไม่ได้ปวดจนต้องกินยาค่ะ
สวัสดีค่ะ กระดูกนิ้วกลางข้างซ้าย เป็นกระดูกขนาดเล็ก หากมีการหักงอนั้น อาจจะรักษาด้วยการดามแค่ภายนอก หรือการผ่าตัดกรณีที่หักหรือเคลื่อนที่ไปมากเนื่องจากเป็นกระดูกขนาดเล็กและไม่ได้รับน้ำหนัก หลังการดามให้เข้าที่ กระดูกมักจะติดกันได้ดีค่อนข้างเร็วประมาณ 4-8 สัปดาห์โดยในระหว่างนี้ควรกลับไปพบแพทย์ตามนัด เพื่อตรวจดูอาการและเอ็กซเรย์ซ้ำเป็นระยะเพื่อดูว่ากระดูกเริ่มเข้าที่แล้วหรือไม่ หากในระหว่างนี้ไม่ได้ปวดมาก การดามเป็นไปตามที่แพทย์สั่ง ไม่ได้มีการผิดรูปของนิ้วนั้น น่าจะสามารถไปติดตามอาการล่าช้าได้ 1 สัปดาห์ได้ ไม่น่ามีปัญหาอะไร แต่หากในระหว่างนี้มีความผิดปกติใดๆ เช่นปวดมาก มีการขยับเยอะ เฝือกที่ดามไว้ขยับหรือผิดรูป ให้รีบไปพบแพทย์